ศิริ ทิวะพันธุ์

พลเอก ศิริ ทิวะพันธุ์ (17 พฤษภาคม พ.ศ. 2477) เป็นนายทหารชาวไทย อดีตแม่ทัพกองทัพภาคที่ 3

**ประวัติ**

**ชีวิตส่วนตัว**
พล.อ. ดร.ศิริ ทิวะพันธุ์ เกิดวันที่ 17 พฤษภาคม พ.ศ. 2477 เป็นบุตรของนายสวัสดิ์ และนางแก้วตา ทิวะพันธุ์ ณ บ้านป่ามะคาบ อำเภอเมือง จังหวัดพิจิตร เวลาต่อมาได้ย้ายไปที่ บ้านโคกศาลเจ้า หมู่ที่ 6 ตำบลกุ่มหัก อำเภอหนองแค จังหวัดสระบุรี 
พล.อ. ดร.ศิริ ทิวะพันธุ์ ได้สมรสกับนางประนอม ทิวะพันธุ์ มีบุตรทั้งหมด 3 คน

**การศึกษา**
พล.อ. ดร.ศิริ ทิวะพันธุ์ ได้เริ่มศึกษาระดับประถมที่โรงเรียนวัดกุ่มหัก (อินทโชติประสิทธิ์) จังหวัดสระบุรี ระดับมัธยมได้ศึกษาที่โรงเรียนวิบูลวิทยาลัย และโรงเรียนไพศาลศิลป์ ที่กรุงเทพฯ ต่อมาศึกษาระดับวิชาการทหารที่โรงเรียนนายร้อยพระจุลจอมเกล้า (รุ่นที่ 4) พ.ศ. 2500 และยังได้ปริญญาบัตรดุษฎีบัณฑิตกิตติมศักดิ์ สาขารัฐศาสตร์ จากมหาวิทยาลัยศรีนครินทรวิโรฒ ในปีพ.ศ. 2530

**ลำดับการศึกษาวิชาทหาร และการผ่านหลักสูตร**
 หลักสูตรผู้บังคับหมวดทหารราบ- หลักสูตรผู้บังคับกองร้อยทหารราบ รุ่นที่ 22- หลักสูตรนายพันทหารราบ รุ่นที่ 16- หลักสูตรเสนาธิการทหาร หลักสูตรประจำ รุ่นที่ 47- หลักสูตรกระโดดร่ม รุ่นที่ 68- หลักสูตรวิทยาลัยการทัพบก รุ่นที่ 26- หลักสูตรนายทหารอำนวยการสื่อสาร (ทหารราบ) - ค่ายเบนนิ่ง รัฐจอร์เจีย สหรัฐอเมริกา

**การทำงาน**

**ราชการสงคราม**

**พระราชอาณาจักรลาว**
เมื่อครั้งยศ "ร้อยเอก" ได้ปฏิบัติราชการพิเศษโดยเป็นหัวหน้าทีมปฏิบัติการ ดับพลิว ทีมเค และทีมโฮเต็ล ได้ปฏิบัติด้วยความสามารถจนได้ประเกียรติคุณชมเชยจากกองทัพพระราชอาณาจักรลาว ในปี พ.ศ. 2511

**สาธารณรัฐเวียดนาม**
ในปี พ.ศ. 2512 ได้เข้าร่วมสงครามเวียดนามในตำแหน่งเป็นผู้ช่วยหัวหน้าฝ่ายยุทธการอากาศ กองพลทหารอาสาสมัคร และมีวีรกรรม คือ ได้นำเฮลิคอปเตอร์ซึ่งถูกยิงจากพื้นที่ปะทะไปยังที่ปลอดภัยได้สำเร็จ ซึ่งในเฮลิคอปเตอร์มี พล.ต. สวัสดิ์ มักการุณ ซึ่งเป็นผู้บัญชาการกองพลทหารอาสาสมัคร ได้รับบาดเจ็บสาหัส ในขณะนั้นยศ "พันตรี"

**ภายในประเทศ**
พล.อ. ดร.ศิริ ทิวะพันธุ์ ได้ผ่านการรบมาหลายสมรภูมิภายในประเทศ เช่น ยุทธการพื้นที่ดอยยาว - ดอยผาหม่น, ยุทธการเกรียงไกร 17, ยุทธการเสนีย์, ยุทธการขุนห้วยโป่ง, ยุทธการอิทธิชัย, ยุทธการพื้นที่ดอยผาจิ, ฯลฯ

**ตำแหน่งทหารที่สำคัญ**
 พ.ศ. 2520 - พ.ศ. 2522 : เสนาธิการ กองพลที่ 4- 2 เมษายน พ.ศ. 2524 : ผู้บัญชาการกองพลที่ 4- 23 มีนาคม พ.ศ. 2530 : แม่ทัพภาคที่ 3

**ราชการพิเศษ**

**ตำแหน่งพิเศษ**
 ราชองครักษ์เวร- สมาชิกวุฒิสภาจังหวัดพิษณุโลก- นายกสภามหาวิทยาลัยราชภัฏพิบูลสงคราม- เลขานุการรัฐมนตรีว่าการกระทรวงกลาโหม- ที่ปรึกษานายกเทศมนตรีนครพิษณุโลก

**เครื่องราชอิสริยาภรณ์**
พลเอก ศิริ ทิวะพันธุ์ ได้รับพระราชทานเครื่องราชอิสริยาภรณ์ทั้งไทยและต่างประเทศ ดังนี้

**เครื่องราชอิสริยาภรณ์ไทย**
2511- พ.ศ. 2500 – 80px เหรียญงานฉลอง 25 พุทธศตวรรษ

**ต่างประเทศ**
 เวียดนามใต้ :
** พ.ศ. 2513 – 80x80px แกลแลนทรี่ครอส ประดับดาวบรอนซ์
** พ.ศ. 2513 – 80x80px เหรียญเกียรติยศกองทัพเวียดนาม ชั้นที่ 1
** พ.ศ. 2513 – 80x80px ซิฟเวิลแอคเชิน ยูนิท ไซเทเชิน
** พ.ศ. 2513 – 80x80px เหรียญรณรงค์เวียดนาม- USA :
** พ.ศ. 2513 – 80x80px เหรียญคอมเมนเดชัน (ทหารบก) ประดับ วี
** พ.ศ. 2513 – 80x80px เหรียญเนชันดิเฟนเซอวิส

**อ้างอิง**
หมวดหมู่:บุคคลจากอำเภอเมืองพิจิตร
หมวดหมู่:บุคคลจากอำเภอหนองแค
หมวดหมู่:ทหารบกชาวไทย
หมวดหมู่:แม่ทัพภาคที่ 3
หมวดหมู่:ราชองครักษ์เวร
หมวดหมู่:นักการเมืองจากจังหวัดพิจิตร
หมวดหมู่:สมาชิกสภาผู้แทนราษฎรจังหวัดพิษณุโลก
หมวดหมู่:สมาชิกวุฒิสภาจังหวัดพิษณุโลก
หมวดหมู่:พรรคความหวังใหม่
หมวดหมู่:พรรคนำไทย
หมวดหมู่:บุคคลจากโรงเรียนนายร้อยพระจุลจอมเกล้า
หมวดหมู่:ผู้ได้รับปริญญากิตติมศักดิ์จากมหาวิทยาลัยศรีนครินทรวิโรฒ
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ทหารในสงครามเวียดนาม